paragraph_text: Nakon završetka osnovne škole 1955., pohađao je klasičnu gimnaziju u Zagrebu i Rijeci, nakon toga završio je filozofiju u Ljubljani i teologiju u Zagrebu. Primio je svećeničko ređenje 29. lipnja 1969. u Zagrebu; zatim od 1970. do 1992. službuje u Prištini. Bio je ravnatelj Albanskoga katehetskoga instituta u Skadru (1992. – 1998.). Prije imenovanja nadbiskupom (19. rujna 1998.), bio je članom Salezijanske družbe Sv. Ivana Bosca u Rimu, Slovenska provincija sa sjedištem u Ljubljani.